HATÁSVIZSGÁLATI LAP
az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet módosításáról szóló rendelethez 

1. Társadalmi hatások

A lakbérek mértékének emelésével a bérlők terhei növekednek.

2. Gazdasági, költségvetési hatások

A lakbér mértékének emelkedése miatti rendelet módosításával az Önkormányzatnak többletbevétele keletkezik, mely összeg az önkormányzati lakások felújítására fordítható.

3. Környezeti hatások

A rendeletben foglaltak végrehajtásának környezetre gyakorolt hatása nincs.

4. Egészségi követelmények

A rendeletben foglaltak végrehajtásának egészségre gyakorolt hatása nincs. 

5. Adminisztratív terheket befolyásoló hatások

A rendeletnek adminisztratív terheket befolyásoló hatása minimális. A polgármesteri hivatal jelenleg is és ezt követően is ellátja a bérbeadással kapcsolatos előkészítő és végrehajtó feladatokat.

6. A jogszabály megalkotásának szükségessége, a jogalkotás elmaradásának várható következményei

A rendelet megalkotása Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja, valamint a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény alapján kötelező önkormányzati feladat. A lakbérek emelésének elmaradása maga után vonja a lakások műszaki állagának folyamatos romlását.


7. A jogszabály alkalmazásához szükséges személyi, szervezeti és pénzügyi feltételek

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.

